Hollywood

«Hollywood», ամերիկացի երգչուհի Մադոննայի երգը։ Ստեղծագործությունը գրվել և արտադրվել է Մադոննայի և ֆրանսիացի կոմպոզիտոր Միրվե Ահմաձայի կողմից՝ երգչուհու իններորդ «American Life» ստուդիական ալբոմի համար։ 2003 թվականի հուլիսի 14-ին երգը թողարկվել է որպես ալբոմի երկրորդ սինգլ։ 2009 թվականին երգը ներառվել է «Celebration» հիթերի ժողովածի մեջ։ «Hollywood»-ը դանս փոփ և ֆոլկ ռոք ոճի ստեղծագործություն է, որը դատապարտում է ամերիկյան մշակույթը նրա անչափ ագահության և ժլատության համար, մասնավորապես Հոլիվուդ փոփ աստղ բնակիչներին։ Ահմաձայը փորձել է երաժշտությունը դարձնել առավելագույնս պարզ՝ օգտագործելով գործիքների նվազագույն քանակություն։ Այնպիսի դիջեյների ռեմիքսները, ինչպիսիք են Ստյուարտ Փրայսը, The Micronauts-ը, Փոլ Օքենֆոլդը, Deepsky-ն և Վիկտոր Կալդերոնը, թողարկել են ֆիզիկական կրիչների վրա երգի օրիգինալ տարբերակի հետ միասին։

Պրոֆեսիոնալ գրախոսություն 
Ընդհանուր առմամբ, ստեղծագործությունը ստացել է երաժշտական քննադատների խառը արձագանքներ։ Նրան գովել են շղթայական մեղեդու համար, սակայն քննադատել են երգի տեքստը․ Billboard, Vibe, Third Way, The A.V. Club, The Guardian, The Village Voice, Out, Naperville Sun, Yahoo! Music, BBC News, Stylus Magazine, Slant Magazine, USA Today, musicOMH, Chuck Taylor, The Sydney Morning Herald,, The Beaver County Times.

Համերգային կատարումներ 
Ռեզոնանսը դարձել է 2003 թվականի «MTV երաժշտական տեսահոլովակի մրցանակաբաշխությունը», երբ Բրիթնի Սփիրսը և Քրիստինա Ագիլերան կատարել են Մադոննայի «Like a Virgin» դասական հիթը, իսկ հետո արդեն երեքով նրանք լեսբիական համբույրով ելույթն ավարտել են «Hollywood» երգի ռեմիքսի ներքո։ ԶԼՄ-ները քննարկել են այդ ելույթը մի քանի ամիս։ Մադոննային նույնիսկ հայտնվել է Օփրա Ուինֆրիի շոուի ժամանակ, որպեսզի բացատրություն տա կատարվածին։ Blender ամսագրի կողմից ելույթն անվանվել է հեռուստատեսության ողջ պատմության մեջ 25 ամենասեքսուալ երաժշտական դրվագներից մեկը, իսկ MTV ալիքը այն անվանել է № 1՝ MTV Video Music Awards մրցանակաբաշխության պատմության մեջ բացման բոլոր արարողությունների շարքում։

Առևտրային հաջողություններ 
Մադոննայի սինգլներից «Hot Dance Club Songs» և «Hot Dance Singles Sales» սինգլները գլխավորել են «Billboard» հիթ-շքերթը, սակայն Billboard Hot 100 հիթ-շքերթում այդպես էլ չի կարողացել հայտնվել։ Այդ վրիպումը առաջինն էր, որը տեղի է ունեցել 1983 թվականին, երբ «Burning Up» երգը նույնպես չի ընդգրկվել Hot 100։ «Hollywood» երգի ռեմիքսների առաջնաելույթը լինելով Dance Singles Sales հիթ-շքերթի գագաթին Մադոննային դարձրել է այդ հիթ-շքերթում ամենամեծ չաթթոփերը, իսկ ինքը՝ «Hollywood»-ը դարձել է նրա վեցերորդ առաջատար սինգլը։ Այս ժամանակահատվածը սկսվել է «Music» երգից 2000 թվականին, այնուհետև դրան հետևել են «Don’t Tell Me», «What It Feels Like for a Girl», «Die Another Day» և «American Life» հիթերը։ «Hollywood» -ը դարձել Է Մադոննայի 22-րդ համար № 1 հիթը Dance Singles Sales հիթ-շքերթում, որը ռեկորդ էր ցանկացած կատարողի համար։ Billboard Hot Singles Sales հիթ-շքերթում երգը առաջնաելույթ է ունեցել 4-րդ հորիզոնականում։ 2003 թվականի ամփոփիչ Billboard Year-end հիթ-շքերթումում Մադոննան երկրորդ տեղն Է զբաղեցրել Dance Club Play artist և top Dance Singles artist անվանակարգերում։ «Hollywood» երգը զբաղեցրել է համապատասխանաբար № 19, 7 և 45 հորիզոնականները Hot Dance Club Play, Hot Dance Singles Sales և Hot Singles Sales հիթ-շքերթներում։ Բացի պարային հիթ-շքերթներից, «Hollywood» երգը նույնպես եղել է Adult Pop Songs հիթ-շքերթում։ Կանադայի Canadian Singles Chart հիթ-շքերթում երգը հասել է 5-րդ հորիզոնականին։

Երգը հաջողություն է ունեցել աշխարհի տարբեր երկրներում։ Ստեղծագործությունը ընդգրկվել է նաև Ֆինլանդիայի, Իտալիայի, Լեհաստանի և Ռումինիայի հիթ-շքերթների առաջին տասնյակում, ինչպես նաև հասել է երկրորդ հորիզոնական Մեծ Բրիտանիայի հիթ-շքերթում՝ զիջելով երգչուհի Բեյոնսեի «Crazy in Love» երգին։ Երգն հիթ-շքերթում անցկացրել է 7 շաբաթ և Official Charts Company-ի տվյալներով մինչև 2008 թվականի օգոստոսը ունեցել է 59,633 օրինակ վաճառք։ Ավստրալիայում «Hollywood»-ը առաջնաելույթ է ունեցել 16-րդ հորիզոնականում՝ հաջորդ շաբաթ իջնելով 37-րդ հորիզոնական։ 2003 թվականի ապրիլի 27-ին «American Life»-ը առաջնաելույթ է ունեցել ավստրիական Austrian Singles Chart հիթ-շքերթի 55-րդ հորիզոնականում՝ չորս շաբաթ անց հասնելով № 34-ի։ Բելգիայում երգը հասել է 14-րդ և 32-րդ հորիզոնականներին ֆլամանդական և վալոնական հիթ-շքերթներում։ 2003 թվականին Ֆրանսիայում երգը առաջնաելույթ է ունեցել 22-րդ հորիզոնականում՝ այնտեղ անցկացնելով 23 շաբաթ։ 2008-2009 թվականներին երգը ևս 5 շաբաթ ընդգրկվել է հիթ-շքերթ։ Հալոնական Dutch Singles Chart հիթ-շքերթում երգը առաջնաելույթ է ունեցել 12-րդ հորիզոնականում՝ այնտեղ մնալով 6 շաբաթ։ 2003 ապրիլի 24-ին «American Life»-ը առաջնաելույթ է ունեցել շվեդական Swedish Singles Chart հիթ-շքերթի 20-րդ հորիզոնականում և Swiss Singles Chart հիթ-շքերթի 15-րդ հորիզոնականում՝ այնտեղ մնալով 13 շաբաթ։

Երաժշտական տեսահոլովակ 
Երաժշտական տեսահոլովակի ռեժիսորը ֆրանսիացի կլիպմեյքեր Ժան-Բատիստ Մոնդինոն է, որի նկարահանած երաժշտական տեսանյութը ցույց է տվել հոլիվուդյան կենսակերպի առավելություններն ու թերությունները։ ԱՄՆ-ում պրեմիերան տեղի է ունեցել 2003 թվականի հունիսի 23-ին VH1 ալիքում։ Տեսահոլովակի թողարկումից կարճ ժամանակ անց հայտնի լուսանկարիչ Գի Բուրդենի որդին դատի է տվել Մադոննային գրագողության համար։

Հիթ-շքերթներ

Շաբաթական հիթ-շքերթներ

Տարեկան հիթ-շքերթներ

Ծանոթագրություններ 

2003 սինգլներ
Մադոննայի երգեր